Els procediments de modificació substancial de les condicions de treball de caràcter col·lectiu, de trasllat col·lectiu, d'acomiadament col·lectiu i de suspensió de contractes i reducció de jornada, una vegada declarat el concurs, s'han de tramitar davant el jutge del concurs per les regles establertes en aquest article.
Si en la data de declaració del concurs hi ha un procediment d'acomiadament col·lectiu o de suspensió de contractes o reducció de jornada en tramitació, l'autoritat laboral ha de remetre les actuacions al jutge del concurs.
Dins dels tres dies següents a la recepció de l'expedient, el secretari judicial ha de citar a compareixença els legitimats que preveu l'apartat següent per exposar i justificar, si s'escau, la procedència de continuar amb la tramitació de les mesures col·lectives, d'acord amb el que preveu aquest article.
Les actuacions practicades en el procediment administratiu anterior fins a la data de la declaració de concurs conserven la seva validesa en el procediment que es tramiti davant el jutjat.
Si en la data de declaració del concurs l'empresari ja ha comunicat a l'autoritat laboral la decisió adoptada a l'empara del que estableixen els articles 51 o 47 de l'Estatut dels treballadors o, si s'escau, ja ha recaigut una resolució administrativa que autoritzi mesures d'extinció, suspensió o reducció de jornada, correspon a l'administració concursal l'execució d'aquestes mesures.
En tot cas, cal comunicar la declaració de concurs a l'autoritat laboral als efectes que siguin procedents.
L'administració concursal, el deutor o els treballadors de l'empresa concursada a través dels seus representants legals poden sol·licitar al jutge del concurs la modificació substancial de les condicions de treball i l'extinció o la suspensió col·lectives dels contractes de treball en què sigui ocupador el concursat.
Si transcorren els terminis indicats a l'article referit sense que els treballadors hagin designat representants, el jutge pot acordar la intervenció d'una comissió d'un màxim de tres membres, integrada pels sindicats més representatius i els representatius del sector al qual pertanyi l'empresa.
L'adopció de les mesures que preveu l'apartat anterior només es pot sol·licitar al jutge del concurs una vegada emès per l'administració concursal l'informe a què es refereix el capítol I del títol IV d'aquesta Llei, llevat que es consideri que la demora en l'aplicació de les mesures col·lectives preteses pot comprometre greument la viabilitat futura de l'empresa i de l'ocupació, o causar un perjudici greu als treballadors; en aquest cas, i amb acreditació d'aquesta circumstància, es pot fer la petició al jutge en qualsevol moment processal des de la declaració de concurs.
La sol·licitud ha d'exposar i justificar, si s'escau, les causes motivadores de les mesures col·lectives preteses i els objectius que es vol assolir amb aquestes per assegurar, si s'escau, la viabilitat futura de l'empresa i de l'ocupació, i cal adjuntar-hi els documents que ho acreditin.
L'administració concursal pot sol·licitar la col·laboració del concursat o l'auxili del jutjat que consideri necessari per a la comprovació.
Una vegada rebuda la sol·licitud, el jutge ha de convocar el concursat, els representants dels treballadors i l'administració concursal a un període de consultes d'una durada no superior a trenta dies naturals, o a quinze, també naturals, en el supòsit d'empreses que tinguin menys de cinquanta treballadors.
A aquests efectes, poden sol·licitar l'auxili del jutjat que es consideri necessari per a la comprovació.
Igualment, per al cas d'unitat empresarial, i a l'efecte de valorar la realitat econòmica del conjunt empresarial, es pot reclamar la documentació econòmica consolidada o la relativa a altres empreses.
Si la mesura afecta empreses de més de cinquanta treballadors, la sol·licitud s'ha d'acompanyar d'un pla que reculli la incidència de les mesures laborals proposades en la viabilitat futura de l'empresa i de l'ocupació.
En els casos en què la sol·licitud l'hagi formulat l'empresari o l'administració concursal, la comunicació als representants legals dels treballadors de l'inici del període de consultes ha d'incloure una còpia de la sol·licitud prevista a l'apartat 4 d'aquest article i dels documents que, si s'escau, s'acompanyin.
El jutge, a instància de l'administració concursal o de la representació dels treballadors, pot acordar en qualsevol moment la substitució del període de consultes pel procediment de mediació o arbitratge que sigui aplicable en l'àmbit de l'empresa, que ha de tenir lloc dins del termini màxim assenyalat per al període esmentat.
Durant el període de consultes, els representants dels treballadors i l'administració concursal han de negociar de bona fe per assolir un acord.
L'acord subscrit per l'administració concursal i els representants dels treballadors pot anar acompanyat de la sol·licitud, i en aquest cas no cal obrir el període de consultes.
L'acord ha de recollir la identitat dels treballadors afectats i ha de fixar les indemnitzacions, que s'han d'ajustar al que estableix la legislació laboral, llevat que, ponderant els interessos afectats pel concurs, se'n pactin de manera expressa altres de superiors.
Quan finalitzi el termini assenyalat o en el moment en què s'assoleixi un acord, l'administració concursal i els representants dels treballadors han de comunicar al jutge del concurs el resultat del període de consultes.
Una vegada rebuda la comunicació, el secretari judicial ha de sol·licitar un informe a l'autoritat laboral sobre les mesures proposades o l'acord assolit, que s'ha d'emetre en el termini de quinze dies, i aquesta pot oir l'administració concursal i els representants dels treballadors abans d'emetre l'informe.
Quan el jutge del concurs hagi rebut l'informe o quan hagi transcorregut el termini d'emissió, el curs de les actuacions ha de prosseguir.
Si l'informe s'emet fora de termini, però, el jutge del concurs el pot tenir en compte en adoptar la resolució corresponent.
Una vegada s'hagin complert els tràmits ordenats als apartats anteriors, el jutge ha de resoldre en un termini màxim de cinc dies, mitjançant una interlocutòria, sobre les mesures proposades, i ha d'acceptar, si s'escau, l'acord assolit, llevat que en la conclusió d'aquest apreciï l'existència de frau, dol, coacció o abús de dret.
En aquest cas, així com en el supòsit que no hi hagi cap acord, el jutge ha de determinar el que procedeixi d'acord amb la legislació laboral.
Si no s'ha arribat a un acord, el jutge del concurs ha de donar audiència als qui hagin intervingut en el període de consultes, per a la qual cosa el secretari del jutjat els ha de convocar a una compareixença en la qual poden formular al·legacions i aportar prova documental.
La interlocutòria, en cas d'acordar-se la suspensió o l'extinció col·lectiva dels contractes de treball, té efecte des de la data en què es dicti, llevat que s'hi disposi una altra data posterior, i produeix les mateixes conseqüències que la decisió extintiva o suspensiva adoptada per l'empresari a l'empara del que estableixen els articles 51 o 47 de l'Estatut dels treballadors o que, si s'escau, la resolució administrativa de l'autoritat laboral recaiguda en un expedient de regulació d'ocupació, a l'efecte de l'accés dels treballadors a la situació legal de desocupació.
Contra la interlocutòria a què es refereix l'apartat anterior, l'administració concursal, el concursat, els treballadors a través dels seus representants i el Fons de Garantia Salarial (d'ara endavant, FOGASA) poden interposar recurs de suplicació, així com la resta de recursos que preveu la Llei 36/2011, de 10 d'octubre, reguladora de la jurisdicció social, els quals s'han de tramitar i resoldre davant els òrgans jurisdiccionals de l'ordre social, sense que cap d'ells tingui efectes suspensius sobre la tramitació del concurs ni dels incidents concursals.
Les accions que els treballadors o el FOGASA puguin exercir contra la interlocutòria en qüestions que es refereixin estrictament a la relació jurídica individual, s'han de substanciar pel procediment de l'incident concursal en matèria laboral.
La sentència que recaigui és recurrible en suplicació.
En el supòsit que s'acordi una modificació substancial de caràcter col·lectiu de les que preveu l'article 41 de l'Estatut dels treballadors, el dret de rescissió de contracte amb indemnització que, per a aquest supòsit, reconeix la norma legal esmentada, queda en suspens durant la tramitació del concurs i amb el límit màxim d'un any des que s'hagi dictat la interlocutòria judicial que va autoritzar la modificació.
Tant en aquest cas com en els altres supòsits de modificació substancial de les condicions de treball, la improcedència de l'exercici de l'acció de rescissió derivada de la modificació col·lectiva de les condicions de treball no es pot prolongar per un període superior a dotze mesos, a comptar de la data en què s'hagi dictat la interlocutòria judicial que va autoritzar la modificació.
Les accions resolutòries individuals interposades a l'empara de l'article 50 de l'Estatut dels treballadors, motivades per la situació econòmica o d'insolvència del concursat, tenen la consideració d'extincions de caràcter col·lectiu, des que s'acordi la iniciació del procediment que preveu aquest article, per a l'extinció dels contractes.
Una vegada acordada la iniciació del procediment que preveu aquest article, la totalitat dels processos individuals seguits enfront de la concursada posteriors a la sol·licitud del concurs pendent de resolució ferma se suspenen fins que adquireixi fermesa la interlocutòria que posi fi al procediment d'extinció col·lectiva.
Igualment, s'ha de comunicar als tribunals davant els quals estiguin tramitant els procediments individuals.
La interlocutòria que acordi l'extinció col·lectiva produeix efectes de cosa jutjada sobre els processos individuals suspesos.
En tot allò que no preveu aquest article s'aplica la legislació laboral i, en especial, els representants dels treballadors mantenen totes les competències que aquesta els atribueix.
L'administració concursal, el deutor o els treballadors de l'empresa concursada a través dels seus representants legals, poden sol·licitar del jutge del concurs la modificació substancial de les condicions de treball i l'extinció o suspensió col·lectives dels contractes de treball en què sigui ocupador el concursat.
L'acord subscrit per l'administració concursal i els representants dels treballadors pot anar acompanyat de la sol·licitud, cas en què no és necessària l'obertura del període de consultes.
Quan finalitzi el termini assenyalat o en el moment en què s'aconsegueixi un acord, l'administració concursal i els representants dels treballadors han de comunicar al jutge del concurs el resultat del període de consultes.
Encara que l'informe s'emeti fora de termini, el jutge del concurs el pot tenir en compte quan adopti la resolució corresponent
L'administració concursal, el deutor o els treballadors de l'empresa concursada a través dels seus representants legals, poden sol·licitar dal jutge del concurs la modificació substancial de les condicions de treball i l'extinció o suspensió col·lectives dels contractes de treball en què sigui ocupador el concursat.
L'acord subscrit per l'administració concursal i els representants dels treballadors pot anar acompanyat de la sol·licitud, cas en què, no és necessària l'obertura del període de consultes.
Encara que l'informe sigui emès fora de termini, pot ser tingut en compte pel jutge del concurs en adoptar la resolució corresponent.
L'administració concursal, el deutor o els treballadors de l'empresa concursada a través dels seus representants legals poden sol·licitar del jutge del concurs la modificació substancial de les condicions de treball i l'extinció o la suspensió col·lectives dels contractes de treball en què sigui ocupador el concursat.
En el cas que no hi hagi representació legal dels treballadors, aquests poden atribuir la seva representació en la tramitació del procediment a una comissió designada d'acord amb el que disposa l'article 41.4 de l'Estatut dels treballadors.
Transcorregut el termini de cinc dies previst per a l'exercici d'aquest dret sense que els treballadors hagin designat representants, el jutge pot acordar la intervenció d'una comissió d'un màxim de tres membres, integrada pels sindicats més representatius i els representatius del sector al qual l'empresa pertanyi.
L'acord requereix la conformitat de la majoria dels membres del comitè o comitès d'empresa, dels delegats de personal, de la comissió de treballadors, si
s'escau, o de les representacions sindicals, si n'hi ha, sempre que representin la majoria d'aquests.
L'acord subscrit per l'administració concursal i els representants dels treballadors pot ser acompanyat amb la sol·licitud, cas en què no és necessària l'obertura del període de consultes.
A l'acord es recull la identitat dels treballadors afectats i es fixen les indemnitzacions, que s'han d'ajustar al que estableix la legislació laboral, llevat que, ponderant els interessos afectats pel concurs, es pactin de manera expressa d'altres de superiors.
Un cop rebuda la comunicació, el secretari judicial ha de sol·licitar un informe de l'autoritat laboral sobre les mesures proposades o l'acord assolit, que ha de ser emès en el termini de quinze dies, i aquesta pot oir l'administració concursal i els representants dels treballadors abans de la seva emissió.
Un cop rebut l'informe pel jutge del concurs o transcorregut el termini d'emissió, segueix el curs de les actuacions.
Si l'informe és emès fora de termini, no obstant això pot ser tingut en compte pel jutge del concurs en adoptar la resolució corresponent.
Rebuda la comunicació, el secretari judicial ha de sol·licitar un informe de l'autoritat laboral sobre les mesures proposades o l'acord assolit, que ha de ser emès en el termini de quinze dies, i aquesta pot sentir a l'administració concursal i als representants dels treballadors abans de la seva emissió.
No obstant això, si l'informe és emès fora de termini es pot tenir en compte pel jutge del concurs en adoptar la resolució corresponent.
Els expedients de modificació substancial de les condicions de treball i de suspensió o extinció col·lectiva de les relacions laborals, una vegada presentada davant el jutge de l'ordre mercantil la sol·licitud de declaració de concurs, s'han de tramitar davant el jutge per les regles que estableix aquest article.
L'adopció de les mesures que preveu l'apartat anterior només la pot sol·licitar el jutge del concurs una vegada emès per l'administració concursal l'informe a què es refereix el capítol I del títol IV d'aquesta Llei, llevat que es consideri que la demora en l'aplicació de les mesures col·lectives preteses pot comprometre greument la futura viabilitat de l'empresa, cas en què, i amb l'acreditació d'aquesta circumstància, es pot realitzar la petició al jutge en qualsevol moment processal des de la presentació de la sol·licitud de declaració de concurs.